પ્રવાસીઓ સરળતાથી મહત્તમ હેરિટેજ સાઈટસ જોઈ શકે અને માણી શકે તે માટે ત્રણ હેરિટેજ પાથ નિર્ધારિત કરવામાં આવ્યા છે તેવી જાણકારી આપતા પરમારે વધુમાં જણાવ્યું હતું કે મીનાર મસ્જિદથી, વડાતલાવથી અને માંચી સ્થિત ખાપરા ઝવેરી મહેલથી આ પાથ શરૂ થશે. પ્રવાસીઓ માટે ઈતિહાસ દર્શન પ્રદર્શનનું આયોજન પણ કરવામાં આવ્યું છે. પુરાતત્વ સર્વેક્ષણ સ્થાનિક પ્રશાસનની મદદથી દર્શનીય ધરોહરના સ્થળોનું જરૂરી નવીનીકરણ કર્યું છે. એ પણ ઉલ્લેખનીય છે. જંગલમાં આવેલી સાઈટસ સુધી પ્રવાસીઓ જઈ શકે તેવી વ્યવસ્થા કરવામાં આવી છે.